CELEX: 32008L0012
Language: hu
Date: 2008-03-11 00:00:00
Title: Az Európai Parlament és a Tanács 2008/12/EK irányelve ( 2008. március 11. ) az elemekről és akkumulátorokról, valamint a hulladékelemekről és -akkumulátorokról szóló 2006/66/EK irányelvnek a Bizottságra ruházott végrehajtási hatáskörök gyakorlása tekintetében történő módosításáról

19.3.2008   
            
            
               HU
            
            
               Az Európai Unió Hivatalos Lapja
            
            
               L 76/39
            
         
      AZ EURÓPAI PARLAMENT ÉS A TANÁCS 2008/12/EK IRÁNYELVE
   
   (2008. március 11.)
   az elemekről és akkumulátorokról, valamint a hulladékelemekről és -akkumulátorokról szóló 2006/66/EK irányelvnek a Bizottságra ruházott végrehajtási hatáskörök gyakorlása tekintetében történő módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 175. cikke (1) bekezdésére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   a Régiók Bizottságával folytatott konzultációt követően,
   a Szerződés 251. cikkében megállapított eljárásnak megfelelően (2),
   mivel:
   
               (1)
            
            
               A 2006/66/EK európai parlamenti és tanácsi irányelv (3) előírja, hogy egyes intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal összhangban kell elfogadni (4).
            
         
               (2)
            
            
               Az 1999/468/EK határozatot módosító 2006/512/EK határozat bevezette az ellenőrzéssel történő szabályozási bizottsági eljárást azon általános hatályú végrehajtási intézkedések elfogadására vonatkozóan, amelyek a Szerződés 251. cikkében említett eljárással összhangban elfogadott alap jogi aktusok nem alapvető fontosságú elemeinek módosítására irányulnak, beleértve néhány ilyen elem törlését vagy a jogi aktus új, nem alapvető fontosságú elemekkel történő kiegészítését.
            
         
               (3)
            
            
               Az Európai Parlament, a Tanács és a Bizottság 2006/512/EK határozatról szóló nyilatkozatának (5) megfelelően az ellenőrzéssel történő szabályozási bizottsági eljárásnak a Szerződés 251. cikkében említett eljárással összhangban elfogadott, már hatályban lévő jogi aktusokra történő alkalmazása érdekében ezeket az alkalmazandó eljárásoknak megfelelően ki kell igazítani.
            
         
               (4)
            
            
               A Bizottságot fel kell hatalmazni arra, hogy kiigazítsa a III. mellékletet, valamint hogy elfogadja és felülvizsgálja a kivitelre és a szárazelemek és akkumulátorok címkézésére vonatkozó részletes szabályokat. Mivel ezek az intézkedések általános hatályúak, és a 2006/66/EK irányelv nem alapvető fontosságú elemeinek többek között új, nem alapvető fontosságú elemekkel történő kiegészítésével történő módosítására irányulnak, azokat az 1999/468/EK határozat 5a. cikkében meghatározott ellenőrzéssel történő szabályozási bizottsági eljárással összhangban kell elfogadni.
            
         
               (5)
            
            
               A 2006/66/EK irányelvet ezért ennek megfelelően módosítani kell.
            
         
               (6)
            
            
               Mivel az ezen irányelv által a 2006/66/EK irányelven tett módosítások technikai jellegűek, és csak a bizottsági eljárást érintik, azokat a tagállamoknak nem kell átültetniük. Ezért e célból nem kell rendelkezéseket megállapítani,
            
         ELFOGADTA EZT AZ IRÁNYELVET:
   1. cikk
   Módosítások
   A 2006/66/EK irányelv a következőképpen módosul:
   
               1.
            
            
               A 10. cikk (4) bekezdése helyébe az alábbi szöveg lép:
               „(4)   A (2) bekezdés követelményeinek való megfelelés terén jelentkező, sajátos nemzeti körülményekből fakadó nehézségek kezelésére bármely tagállamban a 24. cikk (2) bekezdésében említett szabályozási bizottsági eljárással összhangban átmeneti rendelkezéseket lehet megállapítani.
               2007. szeptember 26-ig közös módszertant kell kidolgozni a hordozható elemek és akkumulátorok végfelhasználók részére történt éves értékesítésének kiszámítására vonatkozóan. Az ezen irányelv nem alapvető fontosságú elemeinek kiegészítéssel történő módosítására irányuló intézkedést a 24. cikk (3) bekezdésében említett ellenőrzéssel történő szabályozási bizottsági eljárással összhangban kell elfogadni.”
            
         
               2.
            
            
               A 12. cikk (6) bekezdésének első mondata helyébe az alábbi szöveg lép:
               „(6)   A III. melléklet kiigazítható, illetve kiegészíthető a műszaki vagy tudományos fejlődés figyelembevétele érdekében. Az ezen irányelv nem alapvető fontosságú elemeinek többek között kiegészítéssel történő módosítására irányuló ezen intézkedéseket a 24. cikk (3) bekezdésében említett ellenőrzéssel történő szabályozási bizottsági eljárással összhangban kell elfogadni.”
            
         
               3.
            
            
               A 15. cikk (3) bekezdése helyébe az alábbi szöveg lép:
               „(3)   Meg kell állapítani az e cikk végrehajtására vonatkozó részletes szabályokat és különösen a (2) bekezdésében említett egyenértékűségi kritériumokat. Az ezen irányelv nem alapvető fontosságú elemeinek kiegészítéssel történő módosítására irányuló azon intézkedéseket a 24. cikk (3) bekezdésében említett ellenőrzéssel történő szabályozási eljárással összhangban kell elfogadni.”
            
         
               4.
            
            
               A 17. cikk helyébe a következő szöveg lép:
               „17. cikk
               Nyilvántartás
               A tagállamok biztosítják valamennyi gyártó nyilvántartását. A nyilvántartásra minden tagállamban ugyanazokat az eljárási szabályokat kell alkalmazni. Az ilyen nyilvántartásra vonatkozó, az ezen irányelv nem alapvető fontosságú elemeinek kiegészítéssel történő módosítására irányuló követelményeket a 24. cikk (3) bekezdésében említett ellenőrzéssel történő szabályozási bizottsági eljárással összhangban kell elfogadni.”
            
         
               5.
            
            
               A 21. cikk a következőképpen módosul:
               
                           a)
                        
                        
                           a (2) bekezdés helyébe a következő szöveg lép:
                           „(2)   A tagállamok biztosítják, hogy 2009. szeptember 26-ig valamennyi hordozható és önműködő elemen és akkumulátoron jól látható, jól olvasható és letörölhetetlen módon szerepeljen annak kapacitása. E követelmény végrehajtásának részletes szabályait – ideértve a kapacitás és megfelelő használat meghatározását szolgáló harmonizált módszereket – legkésőbb 2009. március 26-ig el kell fogadni. Az ezen irányelv nem alapvető fontosságú elemeinek kiegészítéssel történő módosítására irányuló azon intézkedéseket a 24. cikk (3) bekezdésében említett ellenőrzéssel történő szabályozási bizottsági eljárással összhangban el kell fogadni.”;
                        
                     
                           b)
                        
                        
                           a (7) bekezdés helyébe a következő szöveg lép:
                           „(7)   E cikk címkézési előírásai alól mentesség adható. Az ezen irányelv nem alapvető fontosságú elemeinek kiegészítéssel történő módosítására irányuló azon intézkedéseket a 24. cikk (3) bekezdésében említett ellenőrzéssel történő szabályozási bizottsági eljárással összhangban kell elfogadni.”
                        
                     
         
               6.
            
            
               A 24. cikk (3) bekezdése helyébe az alábbi szöveg lép:
               „(3)   Az e bekezdésre történő hivatkozáskor az 1999/468/EK határozat 5a. cikkének (1)–(4) bekezdését, valamint 7. cikkét kell alkalmazni, figyelemmel a 8. cikkének rendelkezéseire is.”
            
         2. cikk
   Hatálybalépés
   Ez az irányelv az Európai Unió Hivatalos Lapjában való kihirdetését követő napon lép hatályba.
   3. cikk
   Címzettek
   Az irányelv címzettjei a tagállamok.
   
      Kelt Strasbourgban, 2008. március 11-én.
      
         
            az Európai Parlament részéről
         
         
            az elnök
         
         H.-G. PÖTTERING
         
      
      
         
            a Tanács részéről
         
         
            az elnök
         
         J. LENARČIČ
         
      
   
   
      (1)  HL C 175., 2007.7.27., 57. o.
   
      (2)  Az Európai Parlament 2007. október 24-i véleménye (a Hivatalos Lapban még nem tették közzé) és a Tanács 2008. február 14-i határozata.
   
      (3)  HL L 266., 2006.9.26., 1. o.
   
      (4)  HL L 184., 1999.7.17., 23. o. A 2006/512/EK határozattal (HL L 200., 2006.7.22., 11. o.) módosított határozat.
   
      (5)  HL C 255., 2006.10.21., 1. o.